**חומרים בסביבה- בכיתה**

**⏴ במבט חדש לכיתה ב**

**היקף יחידת הלימוד:** שעור

**עמודים:** 9 - 13

# מטרות

* התלמידים יביאו דוגמאות לדברים שונים בכיתה שעשויים מחומרים.
* התלמידים יסיקו שכל הדברים בכיתה עשויים מחומרים.
* התלמידים יביאו דוגמאות לדברים בכיתה שעשויים מעץ, ממתכת, מפלסטיק, מבד, מאבן, מזכוכית.
* התלמידים יסיקו שהחומרים נמצאים בכל דבר ובכל מקום.

**הערכות לשיעור**

* מומלץ לקרוא ב[קישור הבא](https://mabat.tau.ac.il/%D7%A1%D7%91%D7%99%D7%91%D7%95%D7%AA-%D7%9C%D7%9E%D7%99%D7%93%D7%94/%D7%9B%D7%99%D7%AA%D7%94-%D7%91/%D7%93%D7%91%D7%A8%D7%99-%D7%A8%D7%A7%D7%A2-%D7%9B%D7%99%D7%AA%D7%94-%D7%91/%D7%A8%D7%A7%D7%A2-%D7%9E%D7%93%D7%A2%D7%99-%D7%97%D7%95%D7%9E%D7%A8%D7%99%D7%9D-%D7%A1%D7%91%D7%99%D7%91/) את הרקע התיאורטי המדעי לנושאים שבפרק הראשון.

שימו לב! הרקע התיאורטי מדעי שמופיע באתר במבט חדש נועד לסייע לביסוס ולהעמקת הידע המדעי והטכנולוגי של המורים בלבד.

* מומלץ לקרוא את **ההבהרות מתודיות** המתייחסות לנושאי הלימוד במדריך למורה, עמודים 51 - 54.
* להכין כרטיסי מילים **חומר, סוגי חומרים, זכוכית, עץ, מתכת, ניר, בד**

# מהלך השיעור (ראו בעמודים הבאים).

# מהלך השיעור: חומרים בסביבה- בכיתה

| **מרכיבי מעגל הלמידה** | **פעילויות** |
| --- | --- |
| פתיחה | יחידה זה מתמקדת ברעיון שכל הדברים (גופים) עשויים מחומרים. היחידה עוסקת בחומרים המרכיבים את הסביבה של התלמידים (בכיתה, בבית) כמו: אבן, עץ, זכוכית, בד, מתכת, נייר ופלסטיק.פותחים בדיון בעזרת השאלות הבאות:* אילו דברים יש בכיתה?
* ממה עשויים הדברים שבכיתה?
* ממה עשויים כסאות, שולחנות, ילקוטים, עפרונות ומחשב?

הפתיחה נועדה ליצור מארגן מוקדם ללמידה בנושא חומרים שמהם עשויים דברים. |
| התנסות | **למידה בתנועה ומשחק**מבצעים את המשימה **היכן מסתתרים החומרים בכיתה**?, עמוד 9.מטרת המשימה היא לאתר ידע מוקדם אודות החומרים שמהם עשויים דברים (מוצרים) באמצעות משחק ובתנועה. לפעילות מכינים מראש שלטים שעל כל אחד מהם רשום שם של חומר (כגון: עץ, פלסטיק, מתכת, זכוכית, נייר).המורה מרימה את אחד השלטים ומכריזה בקול את שם החומר. על התלמידים לחפש ולגלות בכיתה דברים שעשויים מחומר זה. אפשר לשלב אלמנטים של מִשְׂחוּק. לדוגמה, קבוצה שמזהה ראשונה חמישה דברים שונים שעשויים מאותו החומר – זוכה. או לחלופין תלמיד מניף ראשון דבר מהחומר שהמורה קראה מקבל נקודה. רושמים על הלוח והמנצח הוא בעל המספר הרב ביותר של נקודות. * מומלץ להיכנס לאתר [**במבט מקוון**](https://mabatmekuvan.ramot.org/ramot-heb) (למנויים), לספר הדיגיטלי לפעילות **חומרים בסביבה**, עמוד 10.

מסכמים בעזרת השאלות שבתבנית **שיח**, עמוד 10. |
| המשגה | קוראים את קטע המידע **חומרים נמצאים בכל מקום ובכל דבר,** עמוד 11.כל הדברים שבסביבה עשויים מחומר כלשהו, ומגוון החומרים בסביבה גדול מאוד.  |
| יישום | מבצעים את המשימה **מה עשוי מחומרים?,** עמודים 12- 13.משימה שבה הם מיישמים את מה שלמדו על חומרים. כל הדברים עשויים מחומרים.חומרים יש בכל מקום ובכל דבר.דברים שונים עשויים מחומרים שונים. אפשר לבקש לשער: מדוע לדעתכם מוצרים שונים עשויים מחומרים שונים? את השאלה הזו נחקור בשיעורים הבאים.  |
| סיכום ורפלקציה | תולים על הלוח את כרטיסי המילים **חמר, סוגי חומרים, זכוכית, עץ, מתכת, ניר, בד** ומחברים משפטים עם המילים.מה היה מעניין בשיעור? |